**เกณฑ์การคัดเลือกรางวัลสิ่งแวดล้อมและความยั่งยืนด้วยวิทยาศาสตร์**

**Mahidol​ Science​ Environment​ &​ Sustainability​ Award​ 2022**

**------------------------------------------------------------------------**

เพื่อยกย่องเชิดชูเกียรติองค์กร บุคคลทั่วไป รวมถึงนักเรียน นิสิต นักศึกษา ที่สร้างประโยชน์แก่สังคมด้านการอนุรักษ์สิ่งแวดล้อมและความยั่งยืน ด้วยองค์ความรู้ทางวิทยาศาสตร์ จนเป็นที่ประจักษ์ โดยคณะวิทยาศาสตร์ มหาวิทยาลัยมหิดล จะพิจารณามอบรางวัล Mahidol​ Science​ Environment​ &​ Sustainability​ Award​ ประจำปี พุทธศักราช 2565 โดยกำหนดคุณสมบัติและขั้นตอนการดำเนินการคัดเลือก ดังนี้

**1.** **คุณสมบัติของผู้มีสิทธิรับการพิจารณา**

* 1. เป็นผู้ที่ใช้ความรู้ทางวิทยาศาสตร์ในการอนุรักษ์สิ่งแวดล้อมอย่างยั่งยืน มีความรับผิดชอบต่อสังคม เป็นแบบอย่างและสร้างแรงบันดาลใจให้สังคม
  2. มีคุณสมบัติดังต่อไปนี้

**1.2.1 ประเภทบุคคล และประเภทองค์กร**

**ด้านการสื่อสาร** เป็นผู้นำการสื่อสารด้านสิ่งแวดล้อม ให้ข้อมูลที่ชัดเจนถูกต้องตามหลักวิทยาศาสตร์ ส่งเสริมความร่วมมือในการดูแลสิ่งแวดล้อม ทำให้ประเทศและประชาชนสามารถเสริมสร้างคุณภาพชีวิต โดยไม่กระทบต่อคนรุ่นต่อไป

**ด้านวิชาการ** ปฏิบัติงานที่เป็นประโยชน์ที่เห็นได้ประจักษ์ ต่อการพัฒนางานวิทยาศาสตร์สิ่งแวดล้อมในด้านวิชาการ รวมทั้งปฏิบัติวิจัยในสาขาต่างๆ ที่เกี่ยวข้องกับวิทยาศาสตร์สิ่งแวดล้อม

**ด้านกิจกรรม** ใช้วิทยาศาสตร์ในการจัดกิจกรรม หรือดำเนินการโครงการรูปแบบต่างๆ เพื่ออนุรักษ์ ซ่อมแซม หรือป้องกันการเสื่อมสภาพของทรัพยากรธรรมชาติหรือระบบนิเวศอย่างยั่งยืน

**1.2.2 ประเภทโครงการ หรือ กลุ่มกิจกรรมของนักเรียน นิสิต นักศึกษา**

กลุ่มของนักเรียน นิสิต นักศึกษาที่มีกิจกรรม/โครงการ/ผลงานการนำองค์ความรู้ด้านวิทยาศาสตร์และเทคโนโลยีไปใช้ให้เกิดประโยชน์แก่ชุมชน หรือ สังคม ในด้านการอนุรักษ์และ/หรือฟื้นฟูสิ่งแวดล้อม

1.3 เกณฑ์การให้คะแนนอ้างอิงเป้าหมายการพัฒนาที่ยั่งยืน (Sustainable Development Goals, SDGs) ขององค์การสหประชาชาติที่เกี่ยวข้อง ได้แก่ น้ำ พลังงาน เมือง การบริโภคและการผลิต การเปลี่ยนแปลงสภาพภูมิอากาศ มหาสมุทรและทรัพยากรทางทะเล ระบบนิเวศทางบก เป็นต้น

1.4 เป็นผู้มีคุณธรรม จริยธรรม ประพฤติตนเป็นแบบอย่างที่ดี ไม่เคยถูกตัดสินหรืออยู่ระหว่างการพิจารณาความผิดด้านจริยธรรมและการปฏิบัติงาน สามารถเข้าร่วมพิธีรับรางวัลได้ด้วยตนเอง **ในวันที่ 11 กุมภาพันธ์ พ.ศ. 2564** ซึ่งเป็น **งานวันรักนกเงือก**

**2. รางวัล** Mahidol​ Science​ Environment​ &​ Sustainability​ Award​ 2022 **แบ่งออกเป็น 3 ประเภท ได้แก่**

2.1 ประเภทบุคคลทั่วไป

ด้านการสื่อสาร ด้านวิชาการ หรือ ด้านกิจกรรม

2.2 ประเภทองค์กร

ด้านการสื่อสาร ด้านวิชาการ หรือ ด้านกิจกรรม

2.3 ประเภทโครงการ หรือกลุ่มกิจกรรมของนักเรียน นิสิต นักศึกษา

**3. ขั้นตอนการดำเนินการ**

* 1. **การกลั่นกรอง :** คณะวิทยาศาสตร์แต่งตั้งคณะกรรมการคัดเลือกนักวิทยาศาสตร์ด้านสิ่งแวดล้อมเพื่อรับรางวัล Mahidol​ Science​ Environment​ &​ Sustainability​ Award​ 2022 โดยมีผู้ทรงคุณวุฒิจากทุกภาคส่วน และรับรองโดย คณะกรรมการประจำคณะวิทยาศาสตร์ มหาวิทยาลัยมหิดล
  2. **การรับสมัคร: ประชาสัมพันธ์และรับสมัคร** ตั้งแต่วันที่ **13** ธันวาคม พ.ศ 2564 – วันที่ **10** มกราคม พ.ศ. 2565
  3. **การตัดสิน:** คณะกรรมการคัดเลือกฯ พิจารณาให้ความเห็นชอบรับรองรายชื่อและคัดเลือกรางวัล Mahidol Science Environment & Sustainability Award 2021 ทุกกลุ่มประเภท **ภายในวันที่ 15 มกราคม พ.ศ. 2565**
  4. **ประกาศผล :** คณะวิทยาศาสตร์ฯ ประกาศผลการคัดเลือก โดยมีหนังสือแจ้งไปยังผู้ได้รับการพิจารณาคัดเลือกให้ได้รับรางวัล Mahidol​ Science​ Environment​ &​ Sustainability​ Award​ 2022 รับทราบ **ภายในเดือนมกราคม พ.ศ. 2565**  
     และเผยแพร่ผ่าน ทาง website ของคณะวิทยาศาสตร์ฯ (http://science.mahidol.ac.th) **ภายในวันที่ 10 กุมภาพันธ์ พ.ศ. 2565**
  5. **พิธีมอบรางวัล** : Mahidol Science Environment​ &​ Sustainability Award 2022 ในงานวันรักนกเงือก **วันศุกร์ที่ 11 กุมภาพันธ์**

**พ.ศ. 2565**